BAIE DANKIE vir al julle oorweldigende, vreeslose ondersteuning van die veldtog teen die BELA Bill, wat, as dit aanvaar sou word, dit baie moeilik sal maak om jou tuisonderwys so in te rig dat jy jou kind in sy beste belange tuisskool.
DRINGEND! Hou asseblief op om e-posse te stuur en te bel na advokaat Rudman om uitstel te vra vir die sluitingsdatum vir kommentaar oor die BELA Bill. As jy nog nie jou brief ingestuur het nie, sit dit op die ys vir ‘n rukkie: hopelik sal die sluitingsdatum vir kommentaar uitgestel word, en sal ons die geleentheid hê om op die wetsontwerp kommentaar te lewer.
Dit beteken nie dat uitstel verleen is nie, maar ten minste het hulle notisie geneem van ons besorgdheid oor die kort tydjie wat ons gegun word om kommentaar te lewer oor die wetsontwerp. Ons sal DV regverdig aangehoor word. Adv Rudman beloof om teen Vrydag 27 Oktober te antwoord op ons versoek. Prys die Here dat Hy in beheer is, en smeek Hom asseblief dat Hy ons genadig sal wees.
Die skool sal waarskynlik van jou inligting vra oor waar die kinders heen gaan. Dit is gewoonlik die beste om vir hulle te se jy het hulle oorgeplaas na tuisonderwys.